Publication: Magyar Közlöny
Issue: MK-2001-157 (Year: 2001, Number: 157)
Era: 1990-2004
Section: a 30/2001. (XII. 28.) KöM rendelethez
Paragraph Index: 934

2. Leírás A tervezési terület környezeti, biológiai és kulturális jellemzőinek leírása. 2001/157. szám 2.1. Környezeti jellemzők 2.1.1. Éghajlat A tervezési terület éghajlati jellemzését, a legközelebbi meteorológiai mérőállomás adatai alapján kell megadni. Az átlagos havi csapadék és a havi átlaghőmérséklet alakulását. A terület ökológiai viszonyainak alakulása szempontjából lényeges klímaváltozási tendenciák (pl. csapadék mennyiségének csökkenése, megoszlásának változása) a korábbi időszakhoz képest. A helyi sajátosságoknak (pl. tengerszint feletti magasság, kitettség, fekvés növényzet), a helyi klíma kialakulására gyakorolt befolyása. 2.1.2. Hidrológia A tervezési terület vízrajzának, hidrológiai rendszerének leírása. A tervezési területen található vízfolyások, csatornák, árkok, állandó és időszakos vízfelületek, vízgazdálkodási műszaki létesítmények (pl. gátak, zsilipek, bukók, szivattyúk), a vízállás változásának mérésére szolgáló pontok térképi jelölése. A vízjárás sajátosságait (a lehetséges táblázatba foglalva), a vízjárás változásának trendje. A felszín alatti víz helyzete és dinamikája, illetve a változásban mutatkozó trend, szükség esetén talajok, kőzetek víztartó képességének térképi ábrázolása. Az árvíz- és belvízvédelmi, folyószabályozási, vízellátási és térségi vízkészlet-gazdálkodási funkciók leírása. 2.1.3. Felszínalaktan A tervezési terület morfológiai jellegzetességei. A felszínalaktani sajátosságok szükség szerinti térképi ábrázolása. 2.1.4. Földtan, vízföldtan A tervezési terület földtani, vízföldtani viszonyai. Nagyobb területek esetében az alapkőzet, illetve a hordalékanyagok, a felszín alatti vizek különböző típusai helyzetének térképi ábrázolása. 2.1.5. Talajtan A talajtani viszonyok egyszerű leírása, nagyobb területek esetében a talajtani térkép megadásával. A talajok tápanyag-ellátottsága, mikroelem hiánya, a nehézfémtartalomra vagy a talaj szennyezettségére vonatkozó információk. A tervezési terület fontos talajtani és eróziós folyamatainak jellemzése. 2.2. Biológiai jellemzők A tervezési terület biológiai jellemzői az életközösségek szerinti bontásban. 2.2.1. Növénytársulások A tervezési terület szabványtechnológiával leírt társulások, kiemelten a védendő és reliktum jellegűekre. A tervezési terület aktuális és potenciális vegetáció térképe. Erdős területeken a tervezési terület aktuális és potenciális erdőtípus térképe. A tervezési területet övező vegetáció jellemzése. Amennyiben a természeti értékek fenntartása szempontjából lényeges, a tervezési terület vegetációjának szerkezete (mohaszint, gyepszint, cserjeszint, lombkoronaszint). 2.2.2. Növényvilág A tervezési területen előforduló edényes és alacsonyabb rendű élő szervezetek beleértve a mikroorganizmusokat és a gombákat. A védett vagy veszélyeztetett, endemikus, reliktum, illetve a társulás alkotó vagy állapotjelző (monitoring célokra alkalmas) fajokra szűkítetten. A veszélyeztetett fajok esetében az élőhely igényük, állománynagyság, az állományváltozás trendjének bemutatása. A kiemelt védelmet igénylő fajok térképi ábrázolása. 2.2.3. Állatvilág A tervezési területen előforduló gerinctelen fajok (puhatestűek, ízeltlábúak), halak, kétéltűek, hüllők, madarak, emlősök, a védett, veszélyeztetett, bennszülött vagy reliktumfajokra, illetve a tervezési terület ökológiai állapotára jelentős hatást gyakorló vagy azt jól jelző fajokra szűkítetten. A védett és veszélyeztetett fajok esetében az élőhely igény, az állománynagyság és állományváltozás trendjének bemutatása. A különleges védelmet igénylő fajok szaporodó-, pihenő-, táplálkozó- és vonulóhelyeinek térképi ábrázolása. 2.3. Gazdasági, társadalmi és kulturális jellemzők A tervezési terület használata a múltban és a jelenben, illetve a jövőben várható tájhasznosítási tendenciák. A tervezési területen, illetve azzal szerves kapcsolatban álló, a környező térségben található kulturális értékek. 2.3.1. Mezőgazdaság A tervezési terület művelési ág szerinti megoszlása, a vetésszerkezet jellemzői, az alkalmazott művelési módok, az éves szinten a felhasznált műtrágyák növényvédő szerek és szervestrágya mennyisége, a haszonállat fajok és növényfajták, az állatlétszám alakulása, a tartási módszerek a múltban és a jelenben. A területen folytatott nádgazdálkodás jellemzői. Azok a gazdálkodási módban már bekövetkezett vagy a jövőben várható változások bemutatása, amelyek lényeges hatással lehetnek a táj jellegére vagy a terület természeti állapotára, kezelésére. A tervezési területen található mezőgazdasági célú létesítmények, építmények és infrastruktúra leírása. 2.3.2. Erdőgazdálkodás

Source: https://magyarkozlony.hu/hivatalos-lapok/18a7e318734af8fb52a3763883189ede138e1f29/dokumentumok/5c717757c2dadf800c8c5a522f0bfc5256ed0312/letoltes